Вечарша фрайла

**Вечарша фрайла** (лат. *Mirabilis jalapa)*, серб. ноћна фрајла, полукалк зоз сербскей назви „ноћна фрајла“: друга компонента „фрайла“ зачувана без пременки, а перша, место обчекованого „ноцна“, ма прикметнїк „вечарша“- под уплївом мадярского estike) – єднорочна рошлїна хтора походзи зоз Южней Америки (Перу и Чиле) и през длуги период ше розширела вшадзи дзе мала условия за єй обставанє. До Европи сцигла початком 16. вику а нєшка є звичайна у шицких тропских реґионох. У Европи вечарша фрайла барз розширена и популарна як красне декоративне квеце.

## Опис рошлїни
Вечарша фрайла припада роду капустових рошлїнох, Квиток ма тевчирову форму а шицки го познаю по нєзвичайней способносци же квитнє лєм вноци. Єй квитки жовтей, билей, червеней фарби, часто и пошарани. През дзень квитки заварти, алє вечаром накадзи зайдзе слунко, указую свою праву красу а отворени квитки ширя медоносни запах. Над раном ше завераю а вечар ше знова отвераю нови квитки. Стебло вечаршей фрайли нїжне и ценке, густо розбокорене, вирошнє коло пол метера.

**Розмножованє**

Вечарша фрайла ма нашенє округле и цме баржей чарне, велькосци меншого гращка хторе ше може и саме нашевац (рошлїна такв.самошейка). Вечарша фрайла нє подноши жиму та єй конарчки змаржню и препадню алє на тим месце на яр кед оцеплєє зоз нашеня зиду млади рошлїнки вечаршей фрайли. 

Нашенє мож  вєшенї позберац та на яр пошац на одредзене место а после розсадзиц. Звичайно ше шеє од фебруара по мешац май. Семе швидко виключка кед температура коло 17-18 ступнї. Глїна/жем потрбно же би була нє збита, швижа, гумусна и нєутралней квашносци (Рh). 

Постої можлївосц же би ше вечарша фрайла пестовала и у черепох з тим же потребно обезпечиц пре корень векши черепи. Тиж кед ше планує пестовац вечаршу фрайлу у черепу треба обезпечиц помишану глїну 80% гумусней и 20% обичней глїни зоз заградки. Черепи зоз квецом потребно же би стали  на слунку лєбо у  полуциню. Вечарша фрайла нє глєда окремну повагу, високи температури  добре подноши а влагу сце умерену.

**Отримованє**

Вечарша фрайла одпорна рошлїна и нє вимага окремне допатранє. Лєгко ше отримує, лєм єй треба вельо слунковей шветлосци. У цеплих крайох дзе температура вигодна и нєт мразу, рошлїна може потирвац и два роки, нє люби ше пресадзовац. Треба ю умерено залївац. Кед ше жада квеце у форми дакус густейшого компактного черяку, треба єй скрацовац верхи ище док рошнє. Одвитує єй обична заградкова глїна, найлєпше гумусна, препущуюца и богата з вапнянїком.

Опатриц: ештике

## Ґалерия

Файл:Mirabilis66.JPG|Квиток жовтей фарби
Файл:Gul-Abas-4-O'clock plant.JPG|Целови квиток
Файл:Mirabilis jalapa flor.JPG|Червени квиток
Файл:Mirabilis jalapa, Burdwan, West Bengal, India 02 01 2013 (2).jpg|Били квиток
Файл:Mirabilis jalapa 0001.gif|Жовти квиток
Файл:4 O Clock Asit.JPG|Целово квитки
Файл:Bougainvilea 3.JPG


## Литература
* Оксана Тимко Дїтко, Назви рошлїнох и животиньох у руским язику, Вуковар 2016, б. 39, 63; 42, 64

* Словнїк руского народного язика I, А – Н, Нови Сад 2017, б. 132, 398

## Вонкашнї вязи
* Ноćna frajla *Frendica. online*
*  Nocna Frajla (Matthiola bicornis)-Cveta nocu,izuzetno mirisnim cvetovima, vebsajt www.prodajasemena.com

*  Noćna frajla – cveta samo po mraku. vebsajt  cvecarstvo.com 

*  Noćna frajla - ljubičina. vebsajt www.artnit.net, 26 Juni 2013
* Noćna frajla je zanimljiva, grmovita biljka, a uz to je i korisna

## Референци

Катеґория:Рошлїни
Катеґория:Квеце